"Ma tani l-biki meta qaluli li l- ma jitlax sat-tieni sular." Dan kien il-kliem ta' omm tifel ta' 15-il sena li juża s-siġġu tar-roti. Ma' Xarabank.com.mt l-omm tispjega "li t-tifel kellu ħarġa fi skola li tinsab Ħad-Dingli." Tgħid li "ma kellux problema biex jitla' l-ewwel sular għaliex għamel użu mil-lift." Però b'dispjaċir tgħid li "l-lift ma jitlax sat-tieni sular u allura t-tifel kellu jitla' t-taraġ għarkupptejh biex ikompli bil-ħarġa." Tispjega li "t-tifel qalilha li tah il-biki meta qalulu li l- ma jitlax sat-tieni sular u spjegalha wkoll li l-iskola mhijiex waħda antika anzi li hija ġdida fjamanta." Spjegat li "meta kien l-primarja wkoll kien hemm problema ta' aċċessibbiltà fl-iskola li kien imur hu għax ma kienx hemm u kien jieħu dawra itwal biex jasal f'ċerti postijiet." Iżid tgħid li "wara li telaq ibni għamluh il- u wara rrealizzajt li kieku għamiltilhom ftit pressjoni kienu jagħmluh. Għalhekk l-iskejjel ġodda kollha għandu jkollhom Barra minn hekk tispjega li "meta kien iżgħar u kien ikollu xi ħarġa ma' tal-iskola kemm-il darba kien jgħidli li ma telax f'ċerti postijiet għax ma kienx hemm lift." L-omm isostni li "min jorganizza dawn il-ħarġiet għandu jiċċekkja qabel jekk hemmx aċċessibbiltà u mhux tasal il-ġurnata tal-ħarġa mbagħad ibni jispiċċa ma jkunx jista' jmur f'ċertijiet postijiet." Isostni li "jiena mhux qed nitkellem għat-tifel tiegħi biss imma għal tfal oħra għax ma nistgħux nibqgħu sejrin hekk. Qegħdin fl-2017 u għadhom isiru dawn l-affarijiet inġusti u tal-mistħija." L-omm tistqarr li "jiddispjaċini għaliex nagħmel dak kollu li huwa possibbli biex ibni jgħix ħajja normali u mbagħad insib xi ħaġa bħal din li twaqqgħek ħażin." Isostni li "l-għajta tiegħi hija għall-awtoritajiet ikkonċernati biex jieħdu azzjoni u mhux wara li tinqala' problema jistaqsu: "Issa x'ħa nagħmlu?" Tistqarr li "tfal bħalma hu t-tifel tiegħi għandhom jiġu apprezzati u milqugħa kullimkien u minn kulħadd."
"Ibni kellu jitla' t-taraġ għarkupptejh"